
AIŠKINAMASIS RAŠTAS
DĖL SUTIKIMO REGISTRUOTI JURIDINIO ASMENS – LIETUVOS LAISVĖS KOVOS SĄJŪDŽIO – BUVEINĘ RESPUBLIKOS G. 17-2, PANEVĖŽYJE

2026 m. rugsėjo 4 d.
Panevėžys

1. Sprendimo projekto tikslai ir uždaviniai: 
Lietuvos laisvės kovos sąjūdis 2026 m. rugsėjo 2 d. prašymu kreipėsi dėl galimybės įregistruoti buveinę Savivaldybei nuosavybės teise priklausančioje negyvenamojoje patalpoje – kontoroje (unikalus Nr. 2789-4000-2017:0020) adresu: Respublikos g. 17-2, Panevėžys. Parengtas  Savivaldybės tarybos sprendimo projektas dėl sutikimo registruoti minėtose patalpose juridinio asmens – Lietuvos laisvės kovos sąjūdžio – buveinę.

2. Siūlomos teisinio reguliavimo nuostatos, laukiami rezultatai: 
Vadovaujantis Juridinių asmenų registro nuostatais, patvirtintais Lietuvos Respublikos Vyriausybės 2003 m. lapkričio 12 d. nutarimu Nr. 1407 „Dėl Juridinių asmenų registro nuostatų patvirtinimo“, jeigu steigėjas nėra patalpų, suteikiamų juridinio asmens buveinei registruoti, savininkas, Registro tvarkytojui turi būti pateiktas savininko rašytinis sutikimas suteikti patalpas juridinio asmens buveinei registruoti (Nuostatų 61 punktas).

3. Lėšų poreikis ir šaltiniai: 
Savivaldybė išlaidų neturės. 

4. Sprendimui priimti reikalingi pagrindimai, skaičiavimai ar paaiškinimai: 
Savivaldybei nuosavybės teise priklausančio turto savininko funkcijas, remdamasi įstatymais, įgyvendina savivaldybės Taryba.

5. Kieno iniciatyva parengtas sprendimo projektas: 
Sprendimo projektą parengė Turto valdymo skyrius remdamasis Lietuvos laisvės kovos sąjūdžio 2026 m. rugsėjo 2 d. prašymu.

PRIDEDAMA:
Lietuvos laisvės kovos sąjūdžio 2026 m. rugsėjo 2 d. prašymo  kopija, 1 l.

Turto valdymo skyriaus vyr. specialistė				Jolanta Petrauskė
